Enneadesmus

Enneadesmus er en slekt av hettebiller som borer i ved.

Utseende 
Små (ca. 3 millimeter), langstrakte, sylindriske hettebiller. De kan minne om barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Hos de fleste artene er brystskjoldet (pronotum) høyt hvelvet, hetteformet, og dekker hodet sett ovenfra. Hodet er kort og bredt med små fasettøyne.  Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. Brystskjoldet (pronotum) er karakteristisk hetteformet. Den fremre, bratt nedstigende delen har gjerne tverr-rynker og ofte er fremkanten trukket ut til et par korte horn. Dekkvingene er lange og parallellsidige. De slutter bratt bak, og har lange, bakover- eller oppoverrettede tenner i den bakerste delen, i likhet med mange barkbiller. Beina er korte, framleggene har ofte tenner eller pigger. Føttene er nokså lange, slanke og fem-leddete. Larvene er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

Levevis 
De fleste av hettebillene borer i død ved. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Utbredelse 
Slekten er utbredt i Afrika inkludert Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien hette- og borebiller, Bostrichoidea
 Familien hettebiller, Bostrichidae
 Underfamilien hettebiller, Bostrichinae Latreille, 1802
 Stammen Xyloperthini Lesne, 1921 - over 140 arter
 Slekten Enneadesmus Mulsant, 1851
 Enneadesmus auricomus (Reitter, 1898)
 Enneadesmus bigranulum Lesne, 1901
 Enneadesmus crassispina Lesne, 1936
 Enneadesmus decorsei Lesne, 1901
 Enneadesmus evacanthus Lesne, 1901
 Enneadesmus forficula (Fairmaire, 1883)
 Enneadesmus mariae Lesne, 1935
 Enneadesmus masculinus Lesne, 1936
 Enneadesmus nigritulus Lesne, 1937
 Enneadesmus obtusidentatus (Lesne, 1899)
 Enneadesmus scopini Fursov, 1936
 Enneadesmus sculptifrons Lesne, 1905
 Enneadesmus trispinosus (Olivier, 1795)

Referanser

Eksterne lenker 
 

Biller formelt beskrevet i 1851
Dyr formelt beskrevet av Martial Étienne Mulsant
Hettebiller